open-index/open-wikipedia-markdown huggingface dataset:
Rina Gaioni

**Rina Gaioni** (Milan, 1889 – Zena, 8 agosto 1984), a l' è stæta un'attrice teatrale. Rina Gaioni o l'ea un nomme d'arte; a l'anagrafe a l'ea  *Caterina Franchi*; conosciüa anche con o nomme da maîä *Rina Govi* e con o pseudonimo de *Gigia Gaioni*; a l' ea dîta anche *Sciâ Rina.*

## Biografia
Nasciüa a Milan, a s'ea trasferîa da zovena a Zena, dove in to 1911 a l'aveiva conosciüo, durante unna rappresentaçion Gilberto Govi. L'incontro o l'ea avvegnüô ao Teatro Nazionale, l'odierno Teatro da Tosse. O 26 settembre 1917 i dui se sposavan. 

Poco doppo o matrimonio Rina Gaioni a l'intrava in to mondo do teatro exibindose con a compagnia dialettale de Govi, recitando in tütte e commedie con sö maio: *[[I manezzi pe majâ na figgia]]*, *[[Pignasecca e Pignaverde]]*, *[[Colpi di timone]]*, *[[Quello buonanima]]*, *[[Gildo Peragallo, ingegnere]]*, *[[I Guastavino ed i Passalacqua]]* e *[[Sotto a chi tocca]]*. A l'ha parteçipou anche ae registraçioin de commedie goviane che a RAI a l'ha effettuou ä fin di anni 50. Inoltre a l'ha interpretou o ruolo da vêgia in *Schêuggio Campann-a* de Canesi.

Doppo a morte do maio in to 1966 a s'ea retiä da-e scene e dä vitta pübblica in ta sö casa de ciassa da Vittoia. A l'è morta in to 1984, a 95 anni in ta clinica Montallegro, doppo che e sö condizioin de salüte se ean aggravæ a causa de complicaçioin de un intervento doppo a rottüa do femore. A riposa in ta tomba da famiggia Govi ao çimiteio de Stagen. Dui giorni doppo a sö morte a compagnia stabile do teatro dialettale zeneize a Milan *Sotta a Lanterna* a l'ha istituio in sö memoia o premio "Rina Govi".

In to 2007 l'è stæto intitolou in sö onore o teatro *Rina e Gilberto Govi* in via C. Reta, a Bôzaneo.

## Televixion
* *Tuttogovi*, RAI 3 - Liguria, 1980 (7 puntate) intervistä da Vito Molinari in ricordo de Gilberto Govi.

## Âtri progètti

Categorîa:Biografìe
Gaioni
Honolulu

**Honolulu** a l'è unn-a çittæ di Stati Unïi d'America e a capitâ do stato de Hawaii, cun 350 964 abitanti (2020).
## Giögrafîa

## Stöia

## Abitanti

## Pòsti de interesse

## Economîa

## Coltûa

## Manifestaçioin

## Feste e fêe

## Aministraçión

## Comunicaçioin

## Nòtte


## Atri progetti

Categorîa:Çittæ di Stati Unii d'America
Inversciôn termica

**Inversciôn termica** l'è o nomme ch'o vegne dæto a quello fenomeno ch'o se verifica quande l'aia a livello do terren a l'è ciü freida de quella in quota.

## Descriçion
### Distribuçion da temperatüa  in te l'aia
O calô de l'atmosfea o ne deriva soviatütto da a superfiçie da Tæra: a parte derivante da o Sô a l'è menô. A denscitæ supeiô, o ciü erto tenô de vapô acqueo e a maggiô vexinansa ä superfiçie fan scì che i stræti ciü bassi de l'atmosfea riçeivan ciü calô da l'irraggiamento terrestre. 
In ta troposfea (o stræto ciü basso dell'atmosfea, avente un spessô de 8 chilometri ai Poli e 17 chilometri all'Equatô) a temperatüa de l'aia perciò a diminuisce de 0,6 °C ogni votta che se monta de 100 metri.

### Cause de inversciôn
In te nötte invernali, specialmente se o tempo o l'è sen, a tæra a se refreida velocemente pe irraggiamento; comme conseguensa anche i strati dell'aia a livello do terren se refreidan ciü tanto de quelli in quota. Unn'atra causa a pö esse a differensa de peiso fra e masse d'aia freida, ciü pesante, e cada ciü leggera. 

E caratteristiche orografiche do terren fan a sö parte; l'inversciôn termica a l'è caratteristica di fondovalle (comme a Valdeciann-a in Italia centrâ) dove e masse d'aia freide e pesanti chinnan sotto quelle cade e leggere. E neggie da Valle do Po riconoscen lô ascì comme causa l'inversciôn termica, façilitä da a mancansa de vento e da o peiso do vapô acqueo.

## Âtri progètti

Categorîa:Scénse da Tæra
Dominique Dussault

**Dominique Dussault** a l'è 'na cantante françeize. A l'è nasciua a Pariggi into 1954.

## Discografia
### Album
* *Ave Maria* (1969)
* *Marlène* (1970)
* *Mains dans les poches* (1982)

### Scingoli
* *Églantine* (1971)
* *Le monsieur* (1971)
* *La nuit* (1972)

## Atri progètti

Categorîa:Biografìe
Categorîa:Muxicisti
Categorîa:Pop e world music
Riforma ortografica do paddre Gioxeppe Maja Prian

O paddre **Gioxeppe Maja Prian**, da congregaçion da Moæ de Dê (o Maddre de Dio), erudîo e poeta sotta o psœüdonimo de *Drusino Cisseo*, pastô arcade, o curò l'ediçion do 1745 (foscia a quarta, doppo quelle do 1630, 1636 e 1665, o donca a quinta, segondo o paddre mæximo) da ***Çittara Zeneize*** do Cavallo, premettendoghe, pe-a primma votta inta stoia da lengua zeneize, de regole de ortografia, ò pe megio dî, de prononçia.
Scrive o Prian inta prefaçion:
:*Quattro varie [ediçioin] ne ho viste dro Cavallo, e tutte ben meschiñe e scorrette; intre quæ, oltre ri erroî proprj dro libbrâ, regna uña inçertissima, e conseguentemente oscurissima ortografia. Mi me piggio ra libertæ de fissâra, premettendo doe o træ regole per leze con segureçça. Se mi avesse à rende conto dre raxoin, re quæ m'han determinao à fissâ re tæ o tal'atre prononçie, faræ cosa à ri ciu piña d'inutilitæ, à tanti de noja: contentandose ro mondo, in materia de lengua, sareiv'à dî spinosissima, de savei re pronunçie, sença rintracciâne ro perché.*

De fæto o Prian o realizzò una riforma da grafia zeneize votta à regolarizzâ de forme za prezente inti scriti ciu antighi eliminando i alternative ortografiche (prezempio *ñ* o *nn*, ò e dexinençe *-ou*, *-ao* o *-aou* pe-o partiçipio passao) e o l'adeguò à l'evoluçion da lengua, modellandola foscia insce-a prononçia da nobiltæ da çittæ de Zena.

## Elementi caratterizzanti d'a riforma d'o Prian

* dexinença *-ao* pe-i partiçipi passæ da primma coniugaçion, eliminando a forma *-ou* (coscì che-a lettia *u* a segge dœuviâ solo che pe-a prononçia *a-a françeize*).
* a tirde (~) insce-a *n* (ez. uña)
* a *œu* "a-a françeize" (ez. cœu, œuggio)
* a *c* co-a çediggia
* a *ci-* "a-a toscaña" (ez. ciu, ciaçça) ciu tosto che a *ch-* "a-a spagnolla" (ez. chiu, chiaçça)
* l'acento circonflesso insce-e vocale longhe, mentre into '600 se meteiva l'acento aguçço insce-a vocale longa e o grave insce-a vocale curta. O scistema seçentesco o l'è mantegnuo solo pe-a *o averta* (*ó* = longa; *ò* = curta).

## E "Regole d'Ortografia"

## Influença insce-i contemporanei e insce-i posteri
A riforma do Prian a condiçionò l'evoluçion da grafia zeneize scin a-o XIX secolo. 
A fu acugeita, in parte, da-i aotoî da Gerusalemme Deliverâ, dove, prezempio, pe-i partiçippi passæ da primma coniugaçion, se prefeì mantegnî a dexinença *-aou* che dœuviava o Dartoña into '500 (foscia un compromisso tra-i sostegnitoî do *-ou* e quelli do *-ao*) e a fu açettâ sença riserve da-o Steva De Franchi, ch'o poriæ foscia avei piggiao parte a-a so creaçion, e ch'o-a dœuviò into so "Chitarrin" do 1772 e inte so "Commedie" do 1772 e do 1781. 
E *"Regole d'Ortografia"* do paddre Prian, oltre à ese stæte e primme, son foscia quelle megio scrite che ghe segge. Fætostà che non solo son ripetue pægie pægie into "Chitarrin", ma, tralasciando e variante dovue a-a riforma ortografica do Martin Piaggio, son ripetue ascì inte l'"Esopo zeneize" do 1822 e inta riediçion do Cavallo d'o 1823, stavotta tristemente intitolâ "Chittara Zeneize".

## Notte


Categorîa:Gramàtica lìgure
Giaxo d'Axao

**Giaxo d'Axao** (primma de l'800 ***Giaxo d'Axerao***;  , lat. *Blasius Axeretus*, ita. *Biagio Assereto*; Recco 1383 - Særavalle 1456) o l'é stæto un amiraggio a-o serviçio d'a Repubrica de Zêna.

## Vìtta
Giaxo d'Axao o nascè à Recco, figgio de 'n ferâ. O fu notao da-o Françesco Spinnoa, segnô d'a çittæ, ch'o se-o piggiò comme paggio. D'o 1423 o se transféi à Zena donde o s'aviò a-a carea militâ. Comme armiraggio d'a Repubrica, o condusse a flotta in agiutto d'a reña Zana II de Napoli (1425), o feççe prexonê o Ferruçço Verro de Firençe (1426) e o respinse Domennego de Campofregoso e i so aliæ fiorentin (settembre 1427).

D'o 1435 o ghiò 'na piccena flotta à Gaeta pe sarvâ o Françesco Spinnoa, ascidiao da l'Alfonso V d'Aragon, e o vinse a battaggia de Ponça ch'a seguì. O feççe prexonê o re d'Aragon, so fræ Zane re deNavara, so figgio l'infante Enrico, o viçerè de Seçeja e gran parte d'a nobiltæ aragoneize. L'Axao mæximo o descrisse a battaggia inte 'na çellebre lettia a-o Conseggio d'a Repubrica de Zena, scrita int'a lengua zeneize cançellesca de l'eppoca.

Sciben ch'o l'avesse refuao de continoâ a guæra, no avendoghe assæ truppe pe invadde o regno de Napoli, o riçevette o fœüdo de Særavalle Screivia da-o Feipo Maja Visconti, e a carega de governao de Milan.

Dapœuscia o fu commissaio ducâ à Parma e comandante de l'armâ milaneize int'a guæra contro Veneçia. À Casalmaggiô o sconfisse l'armiraggio veneçian Andria Quirin (luggio 1448).

D'o 1450 o fu a-o serviçio d'o Françesco Sforça, ma doî anni doppo o l'abandonò a vitta pubrica e o se retiò à Særavalle pe dedicâse a-a lettiatua. 
Tra i so amixi ghe fu l'Enea Scirvio Piccolomini, o futuro pappa Pio II. O moì a Særavalle d'o 1456.

## Notte


## Atri progetti

Categorîa:Biografìe
Categorîa:Çitén da Repùbrica de Zêna
Laverda 750 SFC

A **Laverda 750 SFC** a l'è stæta unna moto sportiva prodotta a partî da o 1971. A produçion a l'è arrivä ao 1976, pe un totale de 549 esemplari. Se tratta de un modello molto famoso, tanto che ne circola adreitüa di esemplari fâsci, ottegnüi trasformando di modelli da meno performante 750 SF.
A sigla SFC a scignifica *Super Freni Competizione*. Clascico pe i tempi (almeno in sce-e moto italianne e ingleixi) o pedale do cangio in sce a drita con a primma in erto.

### Træ serie
A moto a l'è stæta prodotta in træ serie successive. De seguito demmo e caratteristiche tecniche da tersa serie:
* Alesaggio 80 mm
* Corsa 74mm
* Numero cilindri 2
* Çilindrä 744cc
* Rapporto de comprescion 10,4: 1
* Distribuçion con erbo a camme in testa comandou a cadenna
* Cangio a 5 marcie
* Trasmiscion finale a cadenna
* Sospenscion posteriore con 2 ammortizzatoi Ceriani
* Sospenscion anteriore con forcella Ceriani ø 38 mm
* Fren anteriore con 2 dischi, posteriore a disco scingolo
* Gomme: anteriore 3,50x18, posteriore 4,00x18
* Teâ a trave dôggio superiore.

## Ätri progetti

Categorîa:Veìcoli
Lengua grega antiga

O **Grêgo antìgo** o l'é conscideròu asémme a-o latìn a sostànsa da "coltûa clàscica" e a bâze da coltûa e da lengoìstica modèrna, e o l'à dæto vìtta a-o grêgo modèrno, léngoa ofiçiâ da Grêcia e de Çipro, parlâ ascì in âtri pàizi d'Eoröpa, prezénpio, in Itàlia, inta provìnsa de Lecce (Pólia), e precizamente inta zöna ciamâ "Grecìa Salentìnn-a", e inta región da Calàbria (léngoa "Greka"). O l'à avûo tantìscima influénsa inte léngoe europêe modèrne, de lóngo inte pòule scentìfiche e da mëxinn-a.

## L'alfabêto

## Galerîa d'inmàgine

Immaggine:Ancient greek dialects-en.svg|A difuxón di dialètti da léngoa grêga antìga in Grêcia. Descriçión in ingléize.
Immaggine:Magna Graecia ancient colonies and dialects-it.svg|E colònie da Màgna Grêcia e i sò dialètti da léngoa grêga antìga. Descriçión in italiàn. 


## Nòtte


## Colegaménti esterni

Categorîa:Lengue do Gruppo Grego
Fratellansa Sportiva Sestreize 1919

A **Fratellansa Sportiva Sestreize 1919** a l'é 'na storica soçietæ sportîva de Sestri Ponénte, ch'o l'é 'n importànte çentro urbàn da çittæ de Zena.

O club o l'é nasciûo into frevâ do 1919 pe iniçiativa de óltre çento appassionæ de ballon da çittæ, alôa comune autònomo, con e seçioin de ballon, de tamburello e de bocce.

## Stöia

## Âtri progetti

## Ligammi de fêua
* 

Categorîa:Sestri Ponente
Categorîa:Squàddre de balón in Ligùria
Paolo Besagno

**Paolo Besagno** o l'é 'n compoxitô, nasciûo a Zena in to 1964.
## Vìtta
O l'ha studiòu mûxica elettronica e composizion, con o Meistro Riccardo Dapelo e pianoforte con a Meistra Giuseppina Schicchi.

In to 1996 o l'ha guagnòu o *Premio Città di Recanati* con a seu canson *O trallalero canson de 'na vitta*, cantâ da-a squaddra de canto popolare *[[I Zoêni Canterìn de Sànt'Orçéize|I Giovani Canterini di Sant'Olcese]]*; in to 2008 o seu tòcco de mûxica elettrònica *In primo vere* pe voxe de figgetta e calcolatô o l'è stæto selezionòu a-o festival de muxica elettronica EMUfest, organizòu da-o Conservatorio de muxica de Santa Cecilia de Romma.

In to 1996 o l'ha guagnòu o "Premio Regionale Ligure" pe avèi portòu o canto popolare zeneize feua da-a Liguria.

## Conligaménti esterni
* *…ruhe!…ruhe!* Intervista a Paolo Besagno, http://www.trallaleronline.net/2019/03/23/ruhe-ruhe/

Besagno
Categorîa:Gente de Liguria
Categorîa:Biografìe
Ignàc Filip Semmelweis

**Ignàc Filip Semmelweis** (1° lûggio 1818-13 agosto 1865) o l'è stæto un mego unghereize, ch'o l'ha avüo un ròllo importante in to stüdio de mouttie infettive. 
## Vìtta
Nasciüo a Buda ( ancö faxente parte da çittæ de Budapest) o s'ea inscrito ä facoltæ de Lezze de l'Universcitæ de Vienna, passando poi a Meixinna, a causa do sö interesse pe l'anatomia patologica.
### I stüddî in sce a freve puerperale
Doppo a laurea Semmelweis o l'ea introu a travaggiä in to reparto de ostetricia de 'n uspiâ vienneise,  dove o l'effettuava anche a disseçion de donne morte postpartum. A quel'epoca s'ea visto che tante puerpere muivan de unna freve dita *freve puerperale* ma no s'ea ancon riescî a capî quale ne foise a causa. 

O merito de Semmelweis o l'é de avei stüdiou l'argomento, notando che gh'ea differensa fra un reparto e l'atro de l'uspiâ e che e donne che partoivan a casa ean meno colpie dä freve. In seguito ae sö ricerche o scröviva che l'incidensa da freve puerperale a l'ea ciû erta quande e vixite vegnivan effetuæ da meghi che avessen primma fæto autopsie, sensa esise lavou e man. 

A disinfeçion de man con Cloruro de Calcio, primma de effettuä e vixite, a portava unna notevoliscima diminuçion di caxi de freve. Malgraddo l'importansa da scoverta, Semmelweis (ch'o l'è morto in manicomio a 47 anni) o no doveiva vedde riconosciüi in vitta i sö meriti: l'obbligo pe i meghi de laväse e man o l'ea consciderou offensivo.

## Atri progètti

Categorîa:Biografìe
Semmelweis, Ignàc Filip
Santa Fe

**Santa Fe** (pron. ing  , pron. zen. ) a l'è 'na çittæ di Stati Unïi d'America e a capità do stato do Nœuvo Mescico, con 84 612 abitanti (2018).
## Giögrafîa

## Stöia

## Abitanti

## Pòsti de interesse

## Economîa

## Coltûa

## Manifestaçioin

## Feste e fêe

## Aministraçión

## Comunicaçioin

## Nòtte


## Âtri progetti

Categorîa:Çittæ di Stati Unii d'America
Lengoa grega

A **lengoa grêga** (Ελληνικά, *Elliniká*) a l'è unn-a léngoa do grùppo lengoistego grêgo. Léngoa ofiçiâ da Grecia e de Çipro, a l'é parlâ in: Italia, e precisaménte inta región do Salénto inta Puggia (Griko) e anche in Calàbbria (Greka) , in Ucrainn-a, Turchia, Bulgaïa, Ruscia e Romania ascì e da diversci emigranti in to mondo. 

A léngoa grêga da giornâ d'ancheu a l'é fìggia da léngoa grêga antîga. 
## Descriçion e stöia

## Âtri progètti

Categorîa:Lengue do Gruppo Grego
Grego de Calabria

O **Grego de Calabria** (*Greka*) ò **Grecanico** o l'è 'n dialetto do gruppo lengoistego Grego, parlòu in Italia (Calabria).

## Descriçion e stöia

Categorîa:Lengue do Gruppo Grego
Categorîa:Calabria
Ariopòrto de Sao Vang

**Ariopòrto de Sao Vang**: o l'è l'ariopòrto de Thanh Hoa, e ancheu o gh'a o nomme de  **Ariopòrto Tho Xuan**. O s'atreuva into Vietnam.

Categorîa:Ariopòrti do Vietnam
Carolinn-a do Nord

A **Carolinn-a do Nòrd** (*State of North Carolina*, in ingleise) a l'ea a ciù antiga colonia ingleise in America e unn-a de trezze colonie che se son rebellæ a a dominaçion ingleise e han inçoö a Rivoluçion Americann-a, ch'a l'ha portoö a a deciaraçion d'indipendença do 1776.

## Descriçion e stòia
A Carolinn-a do Nòrd o l'è stæto un di stati a separase da l'union e a fondâ i Stati Confederæ d'America, a l'è stæta riammessa inte l'union doppo a guæra çivî. A sö capitâ a l'è Raleigh.

## Âtri progètti

Categorîa:Stâti di Stâti Unîi d'AméricaCategorîa:Stati Confederæ d'America
Trezze colonie

E **trezze colònie** ean colònie britanneghe de l'America do Nòrd fondæ tra o 1607 (Virginnia) e o 1732 (Georgia). E trezze colònie han formoö un congresso, se son rebellæ contro o Regno Unïo in to 1775 e han proclamoö l'indipendença di Stati Unïi d'America o 4 luggio 1776.

## E trezze colònie
* Noeuva Inghiltæra: 
** Provinsa do Noeuvo Hampshire
** Provinsa da Baia de Massachusetts, pòi Massachusetts e Maine
** Colònia de l'isoa de Rhode e Ciantaxon de Providence, pòi Isoa de Rhode
** Colònia do Connecticut, pòi Connecticut.
* Colònie çentræ:
** Provinsa da Noeuva York, pòi Noeuva York e Vermont
** Provinsa Noeuvo Jersey, pòi Noeuvo Jersey
** Provinsa da Pennsylvannia, pòi Pennsylvannia
** Colònia do Delaware (primma do 1776, e *Basse Contee do Delaware*), pòi Delaware
* Colònie meridionæ:
** Provinsa do Maryland, pòi Maryland
** Colònia e Dominio da Virginnia, pòi Virginn-ia, Kentucky e Virginnia Oçidentâ
** Provinsa da Carolinn-a do Nòrd, pòi Carolinn-a do Nòrd e Tennessee 
** Provinsa da Carolinn-a do Sud, pòi Carolinn-a do Sud
** Provinsa da Georgia, pòi Georgia

## Nòtte


## Atri progetti
2012

## Fæti
### Euröpa
*
### Àzia
*
### Àfrica
* 
### América
*
### Oustràlia, Òceània, Pöli
*
### Spàçio
* 
### Arte
#### Mûxica
* Festival de Sanremmo - Goâgna o Festival de Sanremmo 2012 a cansón *[[Non è l'inferno]]*, cantâ da Emma Marrone.
### Costruçión
*
### Inovaçión
*
### Sport
* Canpionòu de Serie A 2011-2012 - Juventus
* Ryder Hesjedal o goâgna o Gîo d'Italia 2012.
* Londra. XXX Olimpiade. 
* Praga - Coppa Davis 2012. Vincitô: Repubbrica Ceca 
* Formula 1 (2012) - Vincitô: Sebastian Vettel sôvia Red Bull 

### [[Premio Nobel|Prémmi Nobel]]
* Prémio Nobel pe-a pâxe: 
* Prémio Nobel pe-a letiatûa: 
* Prémio Nobel pe-a meixìnn-a: 
* Prémio Nobel pe-a fìxica: 
* Prémio Nobel pe-a chìmica: 
* Prémio Nobel pe l'economîa: 

### Nasciûi
*
### Mòrti
*

## Âtri progètti

 

012
Zane Bocaçço

**Zane Bocaçço** (it. *Giovanni Boccaccio*) (Çertado, lùggio 1313 - 21 dexembre 1375) o l'é stæto un scritô, poêta e umanìsta. A seu œuvia ciù inportànte pe-a quæ o l'é conosciûo a l'é o *Decameron*.

## Vìtta

## A seu œuvia
* *Caccia di Diana*, 1334 ca, poêma in tersìnn-e 
* *Filostrato*, 1335, into  òtâva rìmma 
* *Filocolo*, 1336-1339, romànzo 
* *Teseida*, 1339-1341, poêma épico
* *Comedia delle ninfe fiorentine* (o *Ninfale d'Ameto*), 1341-1342, pröza co tersìnn-e 
* *Amorosa visione*, 1341-1343, poêma 
* *Elegia di Madonna Fiammetta*, 1343-1344, romànzo 
* *Ninfale fiesolano*, 1344 -1346, poêma 
* *Decameron* 1348-1353, racónti 
* *Genealogia deorum gentilium*
* *De montibus*
* *De mulieribus claris*
* *De casibus virorum illustrium*
* *Il Corbaccio* (o *Laberinto d'amore*), post 1365

### ''O re de Çipro''
A nona novella da primma giornâ do Decameron traduta in lengua zeneize inti "Avvertimenti" do Salviati do 1586:

*Dico aduncha, che a ro tempo dro primo Re de Zipri da pue dro conquiſto che fe de Terra Santa Giofrò Buglion, intravegne, che una gentildonna de Guaſcogna zè in peregrinagghio a viſità ro Sepurcro, de donde tornandoſene, zuinta in Zipri fo villanamente otraghià da zerti gaioffi, dra qua coſa a ſentì tanto deſpiaxè, che a penſa d'andaſene a lamentà da ro Re. Ma ghe fo dito, che l'era briga perdua, perche o l'era un homo ſi dezutre, e da poco, che non ſoramenti o no ſe curava de fa vendetta dre eniurie, ch'eran fete a ri atri, ma che o ne ſofriva mille, che tutto ro iorno ghe venivan fete a le meſmo: tanto che tutti quelli, ch'eran con ſeigo ſcorrozzè, ſe ne pagauan con farghe quarche deſpeto. La donna ſentì queſta coſa, e perdua za ſperanza de' puiſe vendicà, a fe pensè, per alenzerì un poco ra ſo ragghia, d'andà a ponze con parolle ra miſeria dro ditto Re: e, quando à ghe fo dauanti chiamando ghe diſſe: Segnò, mi no vegno za a ra to preſentia, per che aſpette vendetta de quell'engiuria, che m'è ſteta feta: ma te prego ben che in canghio, per me conſoration, ti me moſtri, como ti fe a ſoferì quelle, che me diſan tutto ro iorno, che t'è fete; perche imprendendo da tie, me ſachie  porta in patientia ra me, ra qua, ſe mi puiſe, De ro ſa, como te ra renontiereiua uorentera, da pue che ti re ſe ſi ben porta. Ro Re, che fin l'ant'hora era ſteto così pigro, e da gnente, come ſe queſte parolle l'haueſſan deſciao da un lungo ſuenno, comenſando dalla eniuria feta a queſta Donna, de li auanti castigà ſempre righidamente tutti quelli, che fauan quarche ofeiſa all'honò dra ſo Corona.*

## Galerîa d'inmàgine

Genealogia deorum gentilium.tif|*Genealogia deorum gentilium*, 1532
Xaver Winterhalter Decameron.jpgFranz Xaver Winterhalter, *Decameron*, 1837
A Vision of Fiammetta by Dante Gabriel Rossetti.jpg|Dante Gabriel Rossetti, *Vixón da Fiammetta*, 1878
Boccaccio Altonensis 1.jpg|In pàsso do *Filocolo*, into *Codex Christianei*, Amburgo, Bibliotheca Gymnasii Altonani
Emilia in the rosegarden (Teseida).jpg|*Emilia into giardìn de rêuze*, manoscrîto françeize, 1460 ca.


## Nòtte


## Atri progetti

Bocaçço
Categorîa:Biografìe
Eugenolo

L**'eugenolo** (C10H12O2) o l'è un composto aromatico idrossilou, un guaiacolo con cadenna modificä. L'eugenolo, che o l'ha anche o nomme de **4-allil-2-metossifenolo** o l'è un membro da classe chimica di allilbenzeni. Se tratta de un liquido öioso, squæxi incolore ò giâno cæo, che o vegne ricavou da di öî essensiali, specialmente da l'öio de ciou de ganöffeno e dä cannella. O l'è poco solübile in te l'ægua e ben solübile in ti solventi organici. O l'ha un odô piacevole, spesiou, scimile ao ciou de ganöffeno.

L'eugenolo o l'è o prinçipio attivo maggiormente presente in te l'öio essensiale de ciou de ganöffeno, a-o quale o conferisce o profümmo caratteristico. Questo öio essensiale o se pö estrae dai bütti di sciôi, da-e föggie o dai rametti da cianta di cioi de ganöffeno.

## Üsi moderni
L'eugenolo o l'è döviou in profümeria, comme aroma, comme öio essensiale, e in meixinna comme antisettico e anestetico. O l'ea döviou comme base pe-a produçion de isoeugenolo pe-a scintesi da vanillina, ma oua a maggior parte de quella a l'è prodotta pe scintesi diretta. Combinou con l'òscido de Zinco l'eugenolo o forma un ciümento döviou in odontoiatria.

O vegne döviou contra o mä de denti e cômme carminativo. L'eugenolo o l'ha inoltre attivitæ disinfettante e leggere proprietæ anestetiche locali e anti-infiammatòie.

I derivæ de l'eugenolo son variamente döviæ pe fabbricä aromi e in prôfümmeria. Son inoltre presenti inte compozisioin de assorbenti di raggi UV, analgesici, antibiotici e antisettici. Son anche döviæ inta produçion de stabilizzatôi e antiossidanti pe plastica e gomma. O se dövia comme base pe-a scintesi da propanidide.

## Toscicitæ
L'è pôscibile l'overdose, che a causa vari scintomi: da convulscioin a diarrea ò nausea, svegnimento e tachicardia.

## Ätri progetti

Categorîa:Conpòsti chìmichi
Categorîa:Mëxinn-a
Colosseo

O **Colosseo** o l'è o monumento ciù famôso de Romma e o l'è conosciûo in tûtto o móndo comme scimbolo da çitæ. O l'é stæto ciamòu coscì da-o nomme da statua de l'imperatô Nerone. O l'è vixitòu mediamente ògni anno da quattro milioìn e mêzo de turìsti.

A seu struttûa a l'è stæta costruîa in eutto anni, da-o 72 a l'80 dòppo Cristo.

## Atri progètti

Categorîa:Architetûe de Rómma
Nha Trang

**Nha Trang** a l'é unn-a citæ in ta provinsa de Khanh Hoa, Nam Trung Bộ, Vietnam.
## Giögrafîa

## Stöia

## Abitanti

## Pòsti de interesse

## Economîa

## Coltûa

## Manifestaçioin

## Feste e fêe

## Aministraçión

## Comunicaçioin

## Nòtte


## Vôxe corelæ
* Aeroporto de Cam Ranh

## Âtri progètti

Categorîa:Çittæ de Vietnam
Nino Lamboglia

**Giovanni (Nino) Lamboglia** (U Portu, 7 d'agustu du 1912 - Ṡena, 10 de ṡennâ du 1977) u l'è steitu in archeolugu ligür̂e.

## Vitta
In piunier̂e dell'archeulugia sutt'eigua, u l'ha fundau l'Istituto Internazionale di Studi Liguri e u Müseu navale ruman d'Arbenga, und'u gh'è di reperti e de giar̂e truvei in fundu au mar̂i, vixen a l'Iṡur̂a d'Arbenga. 

U l'ha scritu u libbru *La Liguria Antica*, tra i stüddi ciü impurtanti in scia stor̂ia di Ligür̂i Antighi.

## Scriti

## Autri prugetti

Categorîa:Biografìe
Categorîa:Gente de Liguria
Lamboglia, Nino
Charles Babbage

**Charles Babbage** (Totnes, Devonshire, 1791 - Londra 1871) matematico e filozofo ingleise

## Vìtta
Noto specialmente pe di studdi e di progetti relativi a de macchine carcolatrixi aotomatiche, tra-e quæ quello da macchina analitica (*analytical engine*): o progetto, mœüao intorno a-o 1834, o no fu mai portao a concruxon, nonostante l'appoggio di collaboratoî e e risorse economiche fornie a Babbage da-o parlamento e da-a regiña.

L'é çerto che o fallimento de questo progetto, ch'o l'ea tra l'âtro concepio in termini puamente meccanichi, o scoraggì pe un pó de tempo di urterioî finançiamenti in questa direçion.

Tuttavia a ciarezza de çerte intuiçioin, succescivamente repiggiæ da George e Edward Sheutz, fan da macchina analitica o primmo veo antenato do moderno elaboratô elettronico. 
Into progetto de Babbage, de fæto, son za presente e distinçioin tra a memoia (*store*) e l'unitæ centrâ de elaboraçion (*mill*). 
A sequença de opiaçioin, premonitrixe do moderno concetto de programma, a l'ea, into progetto de Babbage, affidâ a doe serie, relativamente indipendente, de schede perforæ, a primma de quæ a doveiva controllâ a memoia e a segonda l'unitæ centrâ.

## Atri progetti

Categorîa:Biografìe
Babbage, Charles
Babbage, Charles
Alan Turing

**Turing, Alan Mathison**, matematico e lògico matematico britannico (Londra 1912 - Manchester 1954). Pionê da scénsa de l'informaçion e de l'intelligença artifiçiâ, a ligao o sò nomme, in particolâ, a un metodo da lê indicao pe dâ un scignificao precîzo a-o concetto intuitivo de *fonçion effettivamente computabile* mediante unn-a macchina astrætamente definîa (macchina de Turing).

## Vitta e attivitæ
Da-o 1948 o fu lettô de matematica a l'universcitæ de Manchester. Da-e sò riçèrche fæte primma da segonda guæra mondiâle l'à derivòu l'elaboraçiòn da macchina de Turing. Questa a l'é costitoîa da un nastro diviso in campi, o quæ o peu scorî inte un senso o inte l'atro quanto se veu; ciascùn campo l'é adatto a contegnî esattamente un scimbolo de un ben determinao arfabeto finîo. A macchina pe de ciù a posêde unn-a memöia, capâxe de retegnî un nùmero finîo de istruçioin, e un "euggio" in graddo de examinâ esattamente un campo pe votta. Unn-a macchina de Turing, trovandose de fronte a di determinæ scimboli scrîti (in conformitæ de precise instruçioin), a l'ezêgue o relatîvo càrcolo e a se pòrta inte una nêuva poxiçion finâle exibendo o rizurtao do carcolo. Naturalmente no tutte e opiaçioin ò fonçioin son eseguibile con questo mêzo. Una funçion a *n* argomenti numerichi a saiâ dîta *Turing computabile* esattamente quande existe una macchina de Turing capaxe de fornî o valô da fonçion in corispondença de una determinâ *n*-pla de numeri. 

O nomme de Turing o l'é ligao ascì a di atri importanti risurtæ de logica matematica, comme una dimostraçion de l'indecidibilitæ do calcolo predicativo puo e a-a dimostraçion de l'insolubilitæ do problema da paola pe i semigruppi. 

A Turing se deve ascì l'elaboraçion do test de Turing, criteio ch'o consente de stabilî se una macchina a l'é intelligente, conscistente inte l'imposcibilitæ de distingue, inte un dialogo scrîto, se un o se trœuva davanti a un interlocutô uman o a un artefæto. 

Durante a Segonda guæra mondiâ o Turing contribuì a decrittâ o codexe Enigma dœuviao da-i tedeschi pe e comunicaçioin radio.

## Tra e Òpie
* *On computable numbers, with an application to the Entscheidungsproblem*, 1936-1937.
* *Computability and λ-definibility*, 1937. 
* *Systems of logic based on ordinals*, 1939. 
* *The word problem in semi-groups with cancellation*, 1950.

## Atri progetti

Categorîa:Biografìe
Turing, Alan
Marvin Minsky

**Marvin Lee Minsky**, studioso de sciençe cognitive statunieize (n. Niorche 1927), docente a-o MIT (*[[Massachusetts institue of technology]]*), o l'é consciderao un di fondatoî de l'intelligença artifiçiâ.
O s'é ocupao in particolâ de rapresentaçion da conoscença e d'aprendimento aotomatico.
Ideatô da microscopia confocâ. 

## Vìtta
Inti urtimi dexenni do sec. XX o nomme de Minsky o s'é ligao a un'efficaxe rapresentaçion di procesci de struttuaçion da conoscença, ampiamente debitrixe inti confronti da teoria do F. C. Bartlett, ch'a l'ipotizza l'existença de *frames* ("schemi" ò "scenari"), saiv'a dî de insemmi relativamente stabili de aspettative, pi atro façilmente reciammabili in memoia proppio pe-o moddo into quæ ghe son inmagazzinæ, che guidieivan a nostra esperiença e e nostre açioin cotidiañe. L'existença di *frames* a saiæ evidençiâ da-a dificortæ che se prœuva a decodificâ di stimoli che seggian fœua contesto; d'atra parte, a noçion de *frames* a se mostra suffixentemente flescibile da rende conto de l'acquixiçion de nœuvi dæti e, in questo senso, a vegne un punto de contatto e de implementaçion reçiproca tra teoria da mente e rapresentaçion artifiçiâ di procesci cognitivi atraverso un oportun *[[software]]*; infin, i contegnui de 'n *frame* saieivan organizzæ segondo di livelli gerarcheghi d'astraçion, a-i quæ saieiva assegnao de caratteristeghe diverse de fallibilitæ. In linia con questa vixon di procesci mentæ se colloca a proposta do Minsky de consciderâ a mente comme a risurtante de 'na "collettivitæ" d'agenti e procesci cognitivi de diverso livello interagenti fra lô, segondo ina vixon ch'a se contrapoñe a-o logicismo monolitico de precedente rapresentaçioin da mente. 

## Tra i so œuvie
* *Robotics* (1985); 
* *The society of minds*, 1986; 
* *The Turing option. A novel*, in collab. co H. Harrison, 1992; 
* *The emotion machine*, 2006.

## Atri progetti

Categorîa:Biografìe
Vittorio Bottego

**Vittoio Bòttego** (San Lazzao Parmense 1860 - Gobò 1897) o l'é stæto 'n esploratô italian. 

## Vìtta
Andæto comme ófiçiâ in Eritrea (1887), o percorse into 1891 l'itineraio costê Massaua-Assab, che nisciun europeo aveiva mai seguio. O l'organizzò quindi 'na spediçion longo o corso do Giubba e ne remontò o rammo prinçipâ battezzao Ganâ Doia (1892; *Il Giubba esplorato*, 1895). 

Atro viægio fu votto a l'esploraçion do corso de l'Omo (1895-97): da Lugh o Bòttego co-i compagni o razonse o Lago Margaita e quindi o seguì o corso de l'Omo scin a-o Lago Ridolfo. O moì in sciâ via do ritorno, in teritöio abiscìn, inte un'imboscadda. Medaggia d'öo a-o valô militâ.

## Atri progetti

Categorîa:Biografìe
Jacques Cartier

**Jacques Cartier** (Saint-Malo 1491 - 1557), esploratô e navegatô.

## Vitta
O compì trei importanti viægi into Canadà (1534, 1535-36 e 1541), durante i quæ o toccò a Tæranœuva e a costa meridionâ do Labrador, penetrando pe o streito de Belle Isle into gorfo che, da un ancoazo posto into segondo viægio, o piggiò o nomme de S. Loenço. 

Aççertao che o gorfo o no l'ea una via de mâ verso l'Ocean Paxiffigo, comme se credeiva, o razonse i attuæ Quebec e Montréal, ben accugeito da-i Indien. O lasciò una relaçion (1556).

## Atri progetti

Categorîa:Biografìe
Cleopatra VII Filopatô

**Cleopatra VII Filopatô**, (n. 69 a.C.) figgia de Tolomeo XII, da-o quæ a fu pe testamento associâ a-o fræ Tolomeo XIII into regno, 51 a.C.

## Vitta
Costreita da primma a fuzzî da Lusciandria pe l'ostilitæ di ministri, a l'ariescì a intrâ inte grazie de Çesare ch'o l'associò into poei a l'âtro fræ Tolomeo XIV, 47; da-a relaçion co-o Çesare, Cleopatra a l'ebbe un figgio, ciammao Çesaion da-i Lusciandrin, 47 a.C. 

A seguì da pœu l'amante a Romma, donde a tornò in Lusciandria a-a morte de lê, 44 a.C.; doppo Filippi, Cleopatra a se avexinò a Marcantogno çercando de fane strumento pe e proprie ambiçioin tanto da pai che i doi pontessan a ricostruî una monarchia orientâ in ópoxiçion a Romma. Ma int'o scontro navâ de Azio 31 a.C. naofragò, co-a vittoia de Ótavian, o soeunno antiroman de Cleopatra che, visto van ogni tentativo de trâ da-a so o vinçitô, a se dette a morte faxendose foscia adentâ da un aspio.

## Atri progetti

Categorîa:Biografìe
Leif Ericsson

**Leif Erikson** (Islanda, ca. 970 – ca. 1020) o l'é stæto un esploratô islandeize, o primmo œüropeo a sbarcâ inti Americhe.

## Biografia
Nasciuo intorno a-o 970, segondogenito de Erik o Rosso (*Eiríkur Raoði*), un norvegin, figgio de Thorvald Asvaldsson, pro-nevo de Naddoddr, o descrovitô de l'Islanda. So moæ a l'ea *Þjoðhildur*. So poæ o l'aveiva fondao doe colònie vichinghe, l'Insediamento Ocidentâ e l'Insediamento Orientâ, in Groenlandia, tæra a-a quæ o mæximo aveiva dæto o nomme.

Durante un soggiorno in Norvegia, Leif o se convertì a-o crestianeximo, comme tanti âtri vichinghi a l'epoca; o l'andò into paise scandinavo ascì pe servî o re Olaf Tryggvason. De ritorno in Groenlandia o l'accattò a barca de Bjarni Herjólfsson e o partì in esploraçion da tæra che Bjarni o l'aveiva descoerto, o Nordamerica.  

Uña de saghe, a saga di groenlandeixi, a nara che Leif o començò a preparase circa into 1000 pe seguî a rioso a rotta de Bjarni. A primma tæra ch'o l'incontrò o l'ea coverto da di ciappoin ciatti (norvegeize antigo: *hellr*), coscì lê o-o ciammò Helluland (tæra de prie ciatte), che presumibilmente a l'é l'odierna Isoa Baffin. De lì o l'arrivò presso una tæra ciatta e boscosa, con de ciazze gianche, ch'o ciammò Markland (tæra di bòschi), che se ritegne a segge o Labrador. 

Doppo atri doi giorni de navegasion toccon torna tæra e ghe costruin un insediamento dæto che o scito o l'ea conforteive, i sciummi pin de sarmoin e o clima tempiao: d'uverno ziava de ræo e l'erba a l'arestava verde. Areston lì pe tutto l'inverno. Segondo a saga un di ommi de Leif, Tyrkir, un guerrê germanego, o scrovì de l'uga: pe questo, Leif o ciammò quella region Vinland. Quantunque no se conosce l'esatta ubicaçion do Vinland, se ritegne ch'a segge inte'n punto indefinio fra Tæranœuva e a Virginia  
(molti ritegnan che l'insediamento presso L'Anse aux Meadows fu a colonia de Leif, ma âtri sostegnan che a doveiva trovase ciu a sud, da-o momento che l'uga a no cresce coscì a nord, sciben che foscia a l'aviæ posciuo crescighe durante o periodo cado medioevâ).

In sce-a stradda do ritorno, Leif o sarvò un naofrago islandeize de nomme *Þórir* insemme a-o so equipaggio, fæto ch'o ghe varse o nomiagio de "Leif l'afortunao" (in norvegin antigo *Leifr hinn heppni*).
 
Un'âtra lezzendia, a Saga de Erik o Rosso, a conta che fu realmente o Leif a scrovî e tære d'America, mentre ch'o resegondava in Groenlandia da-a Norvegia, verso l'anno 1000, ma no gh'è prœuva de'n so tentativo de fondaghe un insediamento. A ogni moddo, a Saga di groenlandeixi a l'é ritegnua a-a giornâ d'ancœu a ciù affidabile de doe. 

Pe quante ne semmo, Leif o l'ebbe doi fræ, Thorvald Erikson (in norren *Þorvald*) e Thorstein Erikson (*Þorsteinn*), e una sœu, Freydís. O sposò *Þórgunnur* e o l'ebbe un figgio, Thorkell Leifsson (*Þorkell*).

## Atri progetti

Categorîa:Biografìe
Ericsson, Leif
Drink Team

O **Drink Team** a l'è stæta a primma squadra de ballaxeuo do B.C. Varazze Swindlers.

## Descriçion e stöia
Fondòu da-o prescidente dä polisportiva väzinn-a into 1992 pe piggià parte a un torneo locale, o *Drink Team* - scibén inti seu primmi anni de vitta no l'agge mai ottegnûo di risultati sportivi importanti- o se faxeiva notâ da sûbito pe' o spirito demooso che o mostrava tûtte e votte ch'o l'intrava in campo. Tanti an parteçipòu a-e onze ediçioin do torneo, ma solo i dui fræ Alessandro e Paolo Brusa e an zeughæ tûtte.  

Into 2002 o Drink Team o va vixin a guagnâ o titolo de Campion Provinçale CSI, perdendo a finale pe' l'infortûnio do seu zeugòu ciù forte.

Da lì in avanti a stöia sportiva do Drink Team a piggia 'na brûtta chinn-a, con ben tréi "Cuggiæ de legno", scibén che into 2012 o riesce a vinçe a finale con o Volley Dego a-o quæ o lascia o pöco ambìo trofeo. Into 2013 o monte de unn-a ätra posiçion into torneo provinçale. Doppo l'ottava posiçion into 2014, into 2015 o va vixin a qualificase pe e semifinali, pe poi vinçe a finale pe a quinta posiçion contra i "cuxin" dei Avanzi Varazze.

Inte l'estæ do 2011 o Drink Team mostre d'avèi un peu de carattere con o terso posto (in sce 20 squaddre) a-o torneo benefico "Green Volley" de Luceto. Into 2012 into meiximo torneo o Drink Team o l'arrive quinto (in sce 24 squaddre).

Into 2016 o Drink Team o zeughe o seu ûrtimo torneo zunzendo 9° inte l'"11° Open Provinciale di Volley". Da-o 2017 a seu ereditæ a vegne piggiâ da-o Atletico MaDrink che into 2019 o guagnià o "13° Open Provinciale di Volley". 

## Nòtte


Categorîa:Spòrt in Ligùria
Categorîa:Òrganizaçioìn da Ligùria
Catæn-a I de Ruscia

**Catæña II** (ruscio *Ekaterina Alekseevna*) dita "a Grande" , imperatrixe de Ruscia (Stettin 1729 - Carskoe Selo 1796).

## Vìtta
Nasciua Sofia-Federica-Amalia, figgia  do prinçipe todesco de Anhalt-Zerbst, into 1745 a l'andò sposa a-o granducca Pê Fëdorovič, erede a-o trono ruscio. Intelligente, colta e senscibile, l'ea inevittabile che co-o maio incolto avegnisse una rottua; e quande o Pê III, alienaose a Guardia e i circoli de corte pe-e so preferençe prusciañe, o vègne deposto e doppo pochi giorni amaççao, a Catæña, o 20 zugno 1762, a salì a-o trono. 

A rivelò a so educaçion illuministica inte un dispotismo paternalistico, largo de interventi e de iniçiative inte tutti i campi, a commençâ da-a speciale instruçion (*nakaz*) co-a quæ a proponeiva a-a commiscion convocâ into 1767 o progetto de 'n nœuvo codexe inspiao a-o Montesquieu e a-o Beccaria. 

Soffocâ a grande rivolta do cosacco E. Pugačëv (1774-1775), a Catæña a s'interessò a-i problemi de l'instruçion, a restaorò e finançe e a riformò o governo locâ co l'instituçion di governoei, mentre a-o centro a l'attoava o prinçipio do poei ministeiâ unitaio. Questo scignificava ascì un inreddenimento e 'n ritorno a poxiçioin ciu aotocratiche e reaçionaie, com'é testimoniao da-a question di servi da gleba che, nonostante i longhi loei preliminæ de riforma, de fæto aomenton de numero: e da-o 1783 fu sciña proibio a-i contadin de passâ da 'n proprietaio a l'atro. Inreddenimento ch'o l'ea destinao a inasprîse  doppo i avegnimenti françeixi do 1789. 

Into proseguî a politica estera do Pê o Grande, a Catæña a se propose de risolve dueivemente o problema turco e quello polacco. Da-a Turchia, doppo a guæra do 1768-1774, a l'ótègne, inta paxe de Küciük-Qainarge (1774), o confin a-o sciumme Bug, o diritto de proteçion in sce-i crestien ortodosci di Balchen, l'indipendença da Crimea (che into 1783 insemme a-o Kuban a fu anessa a-a Ruscia). Quanto a-o problema polacco, atraverso di interventi inti afæ interni de quello paise e o conligamento co-a Pruscia e co l'Aostria, a Catæña a poette zonze a-e sucescive spartiçioin do 1772, do 1793 e do 1795, ótegnindo tutte e regioin orientæ da Polonia. 

De spiito vivaxe e averto, a Catæña a svolse una çerta attivitæ lettiaia: œuvie drammatiche, articoli, schiççi satirichi, drammi e riçerche storiche, trattæ polemichi e memoie, tutti scingolarmente rapresentativi da societæ russa e œüropea do tempo. 

A fu ciutosto dissolua a so vitta privâ, inta quæ ebban parte vari famoxi favoii.

## Âtri progètti

Categorîa:Biografìe
Categorîa:Ruscia
Catæn-a I
Eva Duarte de Perón

**Eva Duarte de Peròn**, dîta *Evìta*, (Los Toldos 1919 - Buenos Aires 1952), moggê de J. D. Perón.
 
## Vitta
A travaggiò a Buenos Aires comme attrixe a l'aradio e into cine, acquistandoghe grande popolaritæ. A maiò J. D. Perón into 1945 e a l'ebbe parte notevoliscima inta sò eleçion do frevâ 1946. A conlaoò sempre attivamente  co-o maio e a contribuì a acrescine a popolaritæ, intervegnindo in questioin sindacæ e in organizzaçioin femminile e sorvetutto dirizendo a Fondaçion Eva Perón, creâ into 1947. 

A vixitò into 1947 a Spagna, l'Italia e a França. Proposta comme candidâ a-a vixeprescidença da Repubbrica, a declinò a candidatûa (31 ag. 1951), probabilmente pe l'ópoxiçion de l'eserçito. A scrisse *La razón de mi vida* (1951), apologetica esaltaçion do peronismo, e *Mi mensaje* (1952).

## Atri progetti

Categorîa:Biografìe
Operaçiòn "Y"

**Operaçiòn "Y" e âtre aventûe de Shurik** (Операция «Ы» и другие приключения Шурика) o l'é 'n film còmico sovietico do 1965, do regista Leonid Gaidai. O protagonista o l'é l'attò Lixandro Demyanenko; âtri attoì son Natalia Seleznyova, Yuri Nikulin, Georgy Vitsin e Yevgeny Morgunov.

## Stöia
O film o conta tre stöie diferenti. A tersa a l'é a stöia de 'n ommo ch'o travaggia inte 'n magazìn, dovve tûtti i giorni o xatta quarcossa. Pe' no fa vedde ch'o l'é stæto lé, o ciamma tre legere pe' xattà into mæximo magazìn e fà vedde a-a Milisia che gh'é stæto 'n xattòu. E legere a ciamman "Operaçiòn Y", no savendo comme ciamâla. Ma quella séja o vegne a fa' a guardia ün zoëno ch'o se ciamma Shurik ("Lixandro"), ch'o scovre e legere; coscì incomensa 'na bataggia co-i arnèixi muxicali e de spadde.

## Osservasoìn
Operaçiòn "Y" o l'é stæto ün di ciû importanti film còmici do tempo de l'Uniòn Sovietica.

## Atri progètti

Categorîa:Cine
Attila

**Àttila** (gotico "poæ piccin", dim. de *atta* "poæ"; antigo âto tedesco *Azzilo*, *Ezzilo*, tedesco moderno *Etzel*). - Re di Unni (da-o 434 a-o 453; scin a-o 445 circa co-o fræ Bleda da lê amaççao); o l'unificò e varie tribù unne, sottomettendo tutta a Sciççia e imponendo a so aotoritæ in sce-i Germoen orientæ: in union co-o roman Eççio, o destrusse (436) i Borgondi do regno de Worms. In lotta, da-o 441, co-o Teodoxo II impiao d'Oriente, o concruze e so tremende devastaçioin co-a vittoia in sce-o sciumme *Utus* (odierno Vit) e co l'impoxiçion de 'na paxe umiliante (447), ótegnindo l'anno doppo de tære in sce-a drita do Danubbio. Arogante verso l'imperatô d'Occidente, Valentinian III, da-o quæ o l'exigeiva o tributo e a man da sœu Onoia, de fronte a-a tenaxa do nœuvo imperatô d'Oriente Marçian e a l'alleança tra Eçio e i Germoen ocidentæ, pe prevegnî i avversai, o l'invaze a Gallia (451). Indisturbao doppo l'inçerta battaggia in sce-i Campi Catalaonichi (tra Châlons-sur-Marne e i Argonne), o recegò inta Panonnia. L'anno doppo o l'invaze l'Italia: destruto Aquileia, o l'arivò scin a-o Menço, dov'o l'incontrò l'ambasciaja ghiâ da pappa Lion I; pe-a menaçça do Marçian a-e spalle, pe-a famme e e maotie che tormentavan e so truppe (ma a fe' popolâ a l'atribuì o sucesso do pontefixe a 'n intervento sovianaturâ), l'Attila o l'aconsentì a-a paxe e o tornò inta Pannonia, dove, poco doppo, o moì in moddo improviso e misteioso.

## Atri progetti

Categorîa:Biografìe
Categorîa:stöia
Tamerlan

**Tamerlan** (perscian *Tīmūr Lang*, propr. "Timur o rango"). - Sovran turco de l'Axia Centrâ (Kish, Samarcanda, 1336 - Otrār 1405). 
## Vìtta
O començò e so conquiste in Transoxiaña e inta Corasmia (1360 circa), e inte 'n trentennio o l'ocupò a Perscia, l'Iraq, l'Anatolia, l'Ærminnia e a Zorzia, parte da Sciria e de l'India. A Angoa, in battaggia campâ, o batté e cattuò (1402) o surtan ottoman Bāyazīd I, arestando temporaniamente l'asceisa vittoiosa da potença ottomaña. 

Queste conquiste, fra destruçioin e strage immane, creon a figua, penetrâ da pœu inte l'Occidente, do Tamerlan superbo e sanguinaio tiranno, quæxi incarnaçion de sfrenâ barbaie: in realtæ questo guerê implacabile o fu ascì protettô de poeti e artisti. Sotto de lê a so capitâ, Samarcanda, a l'ebbe una scioitua monumentâ, e scin a ancœu un di so ciu conspicoi monumenti a l'è a tomba do Tamerlan (*gūr-i amīr*). 

O so immenso impeo o no tardò a fraçionâse: i so diretti descendenti, i Timuridi, tègnan pe circa un secolo a Transoxiaña e a Perscia orientâ; un so nevo, Bābur, o fondò l'impeo *[[moghūl]]* in India.

## Âtri progètti

Categorîa:Biografìe
Genghis Khan

**Gènghiz khān** ⟨ǧìṅgℎʃ kℎàan⟩. - Fondatô de l'Impeo mongolo (foscia 1167-1227). 

O so nomme personâ o l'ea *Temujin*, e Gènghiz khān o l'ea solo che un tittolo onorifico de inçerto scignificao. 

Unificao i Mongoli, o Gènghiz khān o sconfisse i Jurcen (cineize *Jin*), dominatoî da Ciña do nord, a-i quæ o levò a Manciuia e a region de l'attoâ Pechin (1213-15). O mosse quindi verso ocidente, invadendo e conquistando o regno do *Khwā- rizm Shāh* fra l'Axia centrâ e l'Iran. Tæ conquiste fun continoæ da-i so lœugotenenti inte l'Iran ocidentâ e inta Ruscia do sud. Into fratempo o Gènghiz khān o tornò inta Mongolia pe repiggiâ a conquista da Ciña settentrionâ, ma o fu cugeito da-a morte mentre o l'assediava a capitâ do regno di Tangut ò *Hsi Hsia*. 

O Gènghiz khān o l'è passao a-a stoia comme 'n gran destruttô, ma comme un gran condutê ascì, comme organizzatô e legislatô do mondo nomade, comme fondatô de 'n impeo che pe mezo secolo o compreize quæxi tutta l'Axia a nord de l'Himalaya.
## Atri progetti

Categorîa:Biografìe
Categorîa:stöia
Thanh Hoa

**Thanh Hóa** a l'è 'na çittæ inta provinsa de Thanh Hoa, Bac Trung Bo, Vietnam.
## Giögrafîa

## Stöia

## Abitanti

## Pòsti de interesse

## Economîa

## Coltûa

## Manifestaçioin

## Feste e fêe

## Aministraçión

## Comunicaçioin

## Nòtte


## Âtri progètti

Categorîa:Çittæ de Vietnam
1612 (film)

**1612** o l'é 'n film fantastego ruscio do 2007, do regista Vladimiro Khotinenko.

## Descriçion e stöia
Inte l'anno 1612, un zoënotto ruscio ch'o se ciamma Andrej, co' l'agiûtto do seû amigo tartaro Kostka, o veû liberà Ksenia, figgia do Zar ruscio e moggé de 'n nobile polacco ch'o l'é deventòu re da Ruscia (a Ksenia a no voëva sposâlo). Da quande o l'èa figgieû, Andrej o l'ea sempre stæto innamoroù da Ksenia.

O film o l'é pin de effetti speçiali, sorviattûtto durante e scene de guæra tra i Rusci e i Polacchi. Feûa da Ruscia, o film o l'é stæto accusòu d'ëse naçionalista.

Categorîa:Cine
Feipo II Aogusto

**Feipo II Aogusto** (fr. *Philippe-Auguste*) o l'é stæto re de França (Parigi 1165 - Mantes-Gascicourt 1223). 
## Vìtta
Figgio  de Luigi VII e de Adele de Champagne, o successe a-o poæ into 1180.

Continoando a politica paterna d'afermaçion do poei regio in sce-e ciu possente famigge fœüdæ, o l'indebolì succescivamente e case de Champagne, de Fiandra e de Borgogna. O se vóze' da pœu a combatte i mæximi re d'Inghiltæra, ch'ean a un tempo in França uña de dinastie fœüdæ ciu possente e inquete. A lotta començâ con un corpo de man do Feipo in sce Issoudun, a fu interotta a l'improvista co-a paxe de Châteaoroux (zugno 1187), pe-a quæ o re d'Inghiltæra Enrico II o cedeiva a-a França di teritoi into Vermandois, in cangio de noççe de so figgio, Zane (dito da pœu "Sença Tæra"), co-a figgia do Feipo. Repigiao tuttavia a lotta, l'Enrico II, sconfito, o moiva doppo avei firmao una paxe umiliante (trattao de Azay-le-Rideau, 6 luggio 1189). Intanto ferveiva i preparativi do Feipo pe-a terça croxâ ch'o l'intrapreize insemme co l'imperatô Federigo Barbarossa e o re d'Inghiltæra Ricardo Cœu de Lion: o s'imbarcò a Zena, dirizendose a San Zane d'Acri, dove i crestien aveivan concentrao tutti i so sforsci pi arancâ a çittæ a-i mussurmoen. Gh'ariescin doppo de penose vexende (1191). 

Tornao in patria, profittando de l'assença do Ricardo Cœu de Lion ch'o l'ea prexonê, o l'attaccò i teritoi ingreixi in Normandia, continoando a guæra ascì doppo a liberaçion do Ricardo e contra o so successô Zane Sença Tæra, sença risparmio de corpi dovendo frontezzâ a contemporania rebellion de quarche fœüdatai françeixi; o l'ariescì a assestâ infin, con de sucescive vittoie, un corpo decixivo a-a potença ingleize in França ocupando Normandia, Bretagna, Poitou e Aquitania, malgrao l'apoggio de pappa Innocenço III a-i Ingleixi (1208). Into 1213 o çercò vanamente de portâ a guæra in sce-o sœu mæximo de l'Inghiltæra; da pœu o l'apoggiò o Federigo II de Svevia, inta conquista do poei imperiâ, contra l'Otton de Brunswick, vinçendo quest'urtimo inta battaggia de Bouvines (1214), inta quæ o sconfisse ascì doi potenti fœüdatai rebelli, o conte de Fiandra e o conte de Boulogne. 

O fu o momento curminante da possança do Feipo, ch'o se vózètte a-o consolidamento di risurtæ za ótegnui arembandose a-e organizzaçioin çittadiñe contro a fœüdalitæ. O conservò attezamento indipendente inti riguardi do papato, segge a propoxito do so divorçio da Ingeborg de Danimarca (ch'o l'aveiva sposao in segonde noççe into 1193), segge inti riguardi da politica ingleize, segge pe-e continue limitaçioin a-o poei di vescovi. 

Politico abile e acorto, tenaxe inta realizzaçion di so cen, o Feipo o fondò in sce de sade base a monarchia françeize.

## Colegaménti esterni

Categorîa:Biografìe